Title: ประกาศคณะกรรมการควบคุมการขนส่งทางบก ประจำจังหวัดนครศรีธรรมราช ฉบับที่ 58 (พ.ศ. 2549) เรื่อง กำหนดเส้นทางสำหรับการขนส่งประจำทางด้วยรถโดยสารที่ทดแทนเส้นทางการขนส่งโดยรถขนาดเล็ก

ประกาศคณะกรรมการควบคุมการขนส่งทางบก

ประกาศคณะกรรมการควบคุมการขนส่งทางบก
ประจำจังหวัดนครศรีธรรมราช
ฉบับที่
๕๘ (พ.ศ. ๒๕๔๙)
เรื่อง
กำหนดเส้นทางสำหรับการขนส่งประจำทางด้วยรถโดยสาร
ที่ทดแทนเส้นทางการขนส่งโดยรถขนาดเล็ก[๑]

ด้วย คณะกรรมการควบคุมการขนส่งทางบกประจำจังหวัดนครศรีธรรมราชได้พิจารณาเห็นสมควรกำหนดเส้นทางสำหรับการขนส่งประจำทางด้วยรถโดยสารขึ้น
เพื่อเป็นการอำนวยความสะดวกให้แก่ประชาชนต่อไป

ฉะนั้น อาศัยอำนาจตามความในมาตรา ๒๐ (๑) แห่งพระราชบัญญัติการขนส่งทางบก
พ.ศ. ๒๕๒๒ ประกอบกับมติคณะกรรมการควบคุมการขนส่งทางบกประจำจังหวัดนครศรีธรรมราชในการประชุมครั้งที่
๑/๒๕๔๙ เมื่อวันที่ ๗ กรกฎาคม ๒๕๔๙ และได้รับอนุมัติจากคณะกรรมการควบคุมการขนส่งทางบกกลาง
ในการประชุมครั้งที่ ๘/๒๕๔๙ เมื่อวันที่ ๔ เมษายน ๒๕๔๙ จึงให้กำหนดเส้นทางสำหรับการขนส่งประจำทางด้วยรถโดยสาร
หมวด ๑ จังหวัดนครศรีธรรมราช สายที่ ๕ หัวถนน-สนามกีฬา โดยให้ใช้รายละเอียดเส้นทางดังนี้
คือ
สายที่
๕ ชื่อเส้นทาง หัวถนน-สนามกีฬา
เริ่มต้นจากสถานที่จอดรถโดยสารประจำทางบริเวณแยกหัวถนน
ไปตามถนน หรือซอยต่างๆ สองข้างทางถนนราชดำเนิน ถนนศรีธรรมโศก ถนนศรีธรรมราช และถนนศรีปราชญ์
ดังนี้ (ถนนประตูชัยใต้ ถนนชลวิถี ถนนศรีธามา ถนนประตูรักษ์ ถนนสระเรียง ถนนพานยม ถนนท่าชี
ถนนโรงช้าง ถนนตึกดิน ถนนประตูลอด ถนนนางงาม ถนนประตูโพธิ์ ถนนท่าม้า ถนนพระอิศวร ถนนสุรินทร์ราชา
ถนนเสมาชัย ถนนมุมป้อม ถนนประตูขาว ถนนเพนียด ถนนพระเงิน ถนนบ่ออ่าง ถนนบูญนาราม ถนนเนรมิต
ถนนชุมภูพล ถนนวัดคิด ถนนเทวราช ถนนท่าโพธิ์ ถนนตากสิน และถนนมะขามชุม) ไปสุดเส้นทางที่สถานที่จอดรถโดยสารประจำทางหน้าสนามกีฬาจังหวัด

ประกาศ
ณ วันที่ ๓๑ ตุลาคม พ.ศ. ๒๕๔๙
วิชม
ทองสงค์
ผู้ว่าราชการจังหวัดนครศรีธรรมราช
ประธานกรรมการควบคุมการขนส่งทางบก
ประจำจังหวัดนครศรีธรรมราช

วัชศักดิ์/ผู้จัดทำ
๒๗
มีนาคม ๒๕๕๐

[๑]
ราชกิจจานุเบกษา เล่ม ๑๒๔/ตอนที่ ๒๖ ง/หน้า ๑๓๘/๒๒ มีนาคม ๒๕๕๐